NG-hoës geskok oor plaasmoorde | Netwerk24
Deur Alet van der Walt 09 Julie 2020 06:07
Die brief lui dat die NG Kerk Vrystaat weer sy skok en afgryse uitspreek oor dit wat op die oomblik in die land aan die gang is.
Die kerkleiers in die provinsie sê hulle bevestig weer die verklaring wat die moderamen in September 2019 uitgereik het waarin 'n versoek aan pres. Cyril Ramaphosa gerig is om dié soort misdade vas te vat.
"Ons versoek gemeentes om saam te bly bid dat die Here ons land sal genees. Ons bid steeds vir ons boere, plaasarbeiders en die landbougemeenskap.
Die Witkruismonument in die Polokwane-distrik van Limpopo waar slagoffers van plaasmoorde gedenk word. Foto: Wikipedia
"Ons bid ook vir die vroue en kinders van ons land en vir mense wat geliefdes verloor het. Ons bid vir mense wat seergekry het.
"Ons bid ook vir ons leraars wat in hierdie tyd moet leiding neem en wie se eie geestesgesondheid vir ons belangrik bly. Ons is bewus van kollegas wat baie swaarkry."
Predikante in die provinsie word daaraan herinner dat die NG Kerk Vrystaat 'n span opgeleide beraders het om gemeenskappe, gemeentes, predikante en lidmate met berading te ondersteun.
Die brief is onderteken deur die moderamen se interimkomitee, waarvan dr. Pieter van Jaarsveld die voorsitter is.